ທ່າມກາງໂຣກລະບາດ ຊາວກະສິກອນ ສະຫະລັດ ຍັງຕ້ອງໄດ້ອົນທົນໄປອີກປີນຶ່ງ ກັບຄວາມບໍ່ແນ່ນອນ
ແຕ່ແມ່ນກະທັງທີ່ເສດຖະກິດສະຫະລັດ ກໍໄດ້ປິດລົງໃນຫຼາຍໆພາກສ່ວນຂອງປະເທດ ເພື່ອປ້ອງກັນບໍ່ໃຫ້ໄວຣັສແຜ່ລະບາດ ຄວາມຕື່ນຕົກໃຈ ໃນເບື້ອງຕົ້ນ ແມ່ນຍາກທີ່ຈະພົບເຫັນໄດ້ ຢູ່ທີ່ຟາມຂອງທ່ານສກັອດ ຮາລປິນ.
ບັນດາຊາວກະສິກອນສະຫະລັດ ພາກັນກ້າວເຂົ້າສູ່ປີ 2020 ດ້ວຍສຽງຮ້ອງເຊຍດີອົກດີໃຈ ເພາະວ່າສົງຄາມການຄ້າກັບຈີນຂອງອາເມຣິກາ ກຳ ລັງຈະຜ່ອນຄາຍລົງ ຫຼັງຈາກທີ່ການສົ່ງອອກສິນຄ້າກະສິກຳທີ່ມີກຳໄລງາມນັ້ນ ໄດ້ຖືກລົບກວນ ນັກຂ່າວວີໂອເອ ເຄນ ຟາຣາບໍ ລາຍງານວ່າ ຄວາມຫວັງໃນແງ່ດີໃດໆນັ້ນແມ່ນມີອາຍຸພຽງໄລຍະສັ້ນໆ ໃນຂະນະທີ່ພວກຊາວກະສິກອນທົນ ທຸກຮັບເອົາຜົນກະທົບຂອງຕະຫຼາດສິນຄ້າກະສິກຳທີ່ຂຶ້ນລົງຢ່າງໜັກ ມາໄດ້ປີນຶ່ງອັນເປັນບັນຫາ ທີ່ເກີດມາຈາກໂຣກລະບາດໄວຣັສໂຄໂຣນາ ຊຶ່ງໄຊຈະເລີນສຸກ ຈະນຳເອົາລາຍລະອຽດມາສະເໜີທ່ານໃນອັນດັບຕໍ່ໄປ ຫຼັງຈາກທີ່ໄດ້ລົງນາມໃນຂໍ້ຕົກລົງ “ໄລຍະທີນຶ່ງ” ກັບຈີນ ໃນເດືອນມັງກອນ ຊຶ່ງໄດ້ຜ່ອນຄາຍຂໍ້ຂັດແຍ້ງດ້ານການຄ້າທີ່ກຳລັງຮ້ອນແຮງຢູ່ນັ້ນ ລະຫວ່າງ ສະຫະ ລັດ ແລະຄູ່ການຄ້ານຶ່ງ ຂອງຕະຫຼາດນຳເຂົ້າທີ່ໃຫຍ່ທີ່ສຸດສຳລັບສິນຄ້າກະສິກຳແລະພວກຊາວກະສິກອນຂອງຕົນ ເຢັນລົງເປັນການຊົ່ວຄາວ ເຊັ່ນວ່າ ທ່ານບຣາຍແອນ ດັງແກນ ທີ່ໄດ້ມີຄວາມຫວັງໃນແງ່ດີ ທ່ານບຣາຍແອນ ດັງແກນ ເປັນຊາວກະສິກອນໃນລັດອີລລີນອຍແລະເປັນຮອງ ປະທານ ສະຫະພັນຟາມຂອງລັດອີລລີນອຍ ກ່າວວ່າ “ບໍ່ວ່າພວກເຈົ້າມັກຫຼືບໍ່ ພວກເຮົາມາເຖິງຈຸດນີ້ໄດ້ແນວໃດ ຫຼື ບໍ່ສູ້ສຶກຄືກັບວ່າ ພວກເຮົາແມ່ນພ້ອມແລ້ວທີ່ຈະກ້າວໄປໜ້າກັບການຄ້າບາງຢ່າງ ຕໍ່ຈາກນັ້ນມາ ເປັນທີ່ຊັດເຈນ ພະຍາດໂຄວິດ ໄດ້ກະທົບໃນເດືອນມີນາ ” ແຕ່ແມ່ນກະທັງທີ່ເສດຖະກິດສະຫະລັດ ກໍໄດ້ປິດລົງໃນຫຼາຍໆພາກສ່ວນຂອງປະເທດ ເພື່ອປ້ອງກັນບໍ່ໃຫ້ໄວຣັສແຜ່ລະບາດ ຄວາມຕື່ນຕົກໃຈ ໃນເບື້ອງຕົ້ນແມ່ນຍາກທີ່ຈະພົບເຫັນໄດ້ ຢູ່ທີ່ຟາມຂອງທ່ານສກັອດ ຮາລປິນ ທ່ານສກັອດ ຮາລປິນ ຊາວກະສິກອນ ໃນລັດອີລລີນອຍ ກ່າວວ່າ “ໜ້າເສຍດາຍ ພວກເຮົາເປັນພຽງຟາມແບບຄອບຄົວເທົ່ານັ້ນ ແລະມັນມີຟາມຄືກັນກັບພວກເຮົາພຽງໜ້ອຍດຽວ ສະນັ້ນພວກເຮົາບໍ່ໄດ້ຖືກເປີດເຜີຍ ຫຼາຍພໍປານໃດ ພວກເຮົາຍັງຕ້ອງໄດ້ຕື່ນຂຶ້ນມາ ແລະເກືອພວກສັນລ້ຽງເຫຼັ່ານີ ແລະພວກມັນກໍບໍ່ຄ່ອຍສົນໃຈເລີຍວ່າ ຖ້າພວກເຮົາມີເຊື້ອໄວຣັສ ໂຄວິດ-19 ຫຼືບໍ່ ” ແຕ່ໄວຣັສດັ່ງກ່າວ ໄດ້ໄປເຖິງພວກຄົນງານຢູ່ໂຮງງານປຸງແຕ່ງຊີ້ນຈຳນວນນຶ່ງ ເຮັດໃຫ້ການຜະລິດຫລຸດລົງ ສົ່ງຜົນກະທົບເປັນຄື້ນຟອງຂະຫຍາຍອອກໄປທົ່ວຕ່ອງໂສ້ອາຫານການກິນຂອງສະຫະລັດ ຊຶ່ງນຳໄປສູ່ການລົ້ນຕະຫຼາດຂອງສັດ ລ້ຽງ ແລະການຂາດຕະຫຼາດຂອງຊີ້ນຢູ່ຮ້ານຄ້າທັງຫຼາຍ ທ່ານດັງແກນ ກ່າວໃນການໃຫ້ສຳພາດໃນເດືອນເມສາ ວ່າ “ຕະຫຼາດໄດ້ຕົກເຫວໄປແລ້ວເມື່ອສອງອາທິດຜ່ານມາ ພວກໝູຢູ່ຟາມຂອງພວກເຮົາ ລາຄາຂອງມັນກໍໄດ້ຕົກລົງເຄິ່ງເປີເຊັນ ” ສ່ວນຕະຫຼາດສຳລັບໝາກຖົ່ວເຫຼືອງ ຊຶ່ງເປັນແຫລ່ງອາຫານສຳຄັນໃຊ້ເກືອສັດ ລ້ຽງ ຍັງໄດ້ຕົກລາຄາໄປຕາມໆກັນກັບໝາກສາລີ ຊຶ່ງໃນເວລາຖືກຫັນປ່ຽນໄປເປັນສານເອັດຕານອລ ນຳໃຊ້ເຂົ້າໃນນ້ຳມັນເຊື້ອໄຟ ຄວາມຮຽກຮ້ອງສຳລັບນ້ຳມັນກໍຕົກຕ່ຳລົງ ເມື່ອພວກຄົນຂັບລົດທັງຫຼາຍພາກັນຢູ່ບ້ານ ເພື່ອຫລີກເວັ້ນໄວຣັສ ໝາກສາລີ ເປັນແຫລ່ງລາຍໄດ້ທີ່ສຳຄັນ ຂອງທ່ານແຟຣດ ກຣີດເດີ ທ່ານແຟຣດ ກຣີດເດີ ເປັນຊາວກະສິກອນໃນລັດອີລລີໂນຍ ກ່າວວ່າ “ຜົນຜະ ລິດຂອງໝາກສາລີທຸກອັນ ທີ່ຟາມຫຼາຍເອເກີ້ນີ້ ສາມາດຜະລິດນ້ຳມັນພຽງພໍສຳ ລັບລົດປະມານ 80 ຄັນເພື່ອແລ່ນໄດ້ຕະຫຼອດໄລຍະນຶ່ງປີ ສຳລັບລົດແຕ່ລະຄັນທີ່ຈອດປະໄວ້ນັ້ນ ຫຼືໄລຍະມາຍທີ່ໄດ້ຫລຸດລົງ ມັນສົ່ງຜົນກະທົບໂດຍກົງຕໍ່ຄວາມຕ້ອງການສຳລັບສານເອັດຕານອລ ຊຶ່ງເປັນສານທີ່ນຳໃຊ້ໝາກສາລີຂອງພວກເຮົາເປັນຫລັກ ” ເງິນຊ່ອຍເຫຼືອຈາກລັດຖະບານຫຼາຍຕື້ໂດລາ ໄດ້ລັ່ງໄຫລໄປຫາພວກຊາວກະສິ ກອນ ເພື່ອຊ່ອຍບັນເທົາການລົບກວນຂອງຕະຫຼາດທີ່ເກີດຂຶ້ນຍ້ອນ ເສດຖະກິດທີ່ໄດ້ຖືກປິດລົງ ດຽວນີ້ ເຖິງແມ່ນວ່າ ສະຫະລັດ ກຳລັງຮັບມືກັບໄລຍະຂອງໂຣລະບາດທີ່ຮ້າຍແຮງທີ່ສຸດມາເຖິງປັດຈຸບັນນີ້ ຕ່ອງໂສ້ການສະໜອງອາຫານການກິນແມ່ນຢູ່ໃນສະພາບທີ່ຖຸ່ນທ່ຽງ ຈີນແມ່ນຍັງຊື້ພືດຜົນຂອງສະຫະລັດຫຼາຍຂຶ້ນ ສົ່ງຜົນໃຫ້ເກີດຄວາມຫວັງໃນແງ່ດີ ແລະລາຄາກໍເພີ້ມຂຶ້ນສຳລັບຜະລິດຕະພັນກະສິກຳຕ່າງໆ ທ່ານແຟຣດ ກຣີເດີ ກ່າວວ່າ “ພວກເຂົາເຈົ້າມີຄວາມຕ້ອງການຫຼາຍ ແລະພວກເຂົາ ໄດ້ນຳໃຊ້ແຫລ່ງສະໜອງໃນບຣາຊີລໝົດແລ້ວ ແທ້ຈິງແລ້ວ ບຣາຊີລ ຊື້ເມັດພືດບາງສ່ວນຈາກພວກເຮົາດຽວນີ້ ເພື່ອປະຄັບປະຄອງພວກເຂົາເຈົ້າໄປຈົນຮອດການເກັບກ່ຽວຂອງພວກເຂົາ ” ໂດຍການເກັບກ່ຽວຂອງປີນີ້ ໄດ້ສຳເລັດເສັດສິ້ນໄປແລ້ວ ພວກຊາວກະສິກອນ ແມ່ນກຳລັງເບິ່ງໄປໃນປີ 2021 ທີ່ບໍ່ແນ່ນອນໃໝ່ ໃນຂະນະທີ່ລັດຖະບານທ່ານໄບເດັນ ປະທານາທິບໍດີ ທີ່ໄດ້ຖືກເລືອກໃໝ່ ກຳລັງຈະເຂົ້າມາແກ້ໄຂ ໂຣກລະ ບາດ ຮັບຕໍ່ສົງຄາມການຄ້າດັ່ງກ່າວ ແລະແຕ່ງຕັ້ງບັນດາຫົວໜ້າອົງການຄົນໃໝ່ ທີ່ສຳຄັນຕໍ່ນະໂຍບາຍດ້ານກະສິກຳ ເຊັ່ນວ່າ ກະຊວງກະສິກຳຂອງສະຫະລັດ ຫຼື USDA ອະດີດຜູ້ປົກຄອງລັດໄອໂອວາ ທ່ານທອມ ວີລແຊກ ຜູ້ທີ່ເຄີຍໄດ້ດຳລົງຕຳແໜ່ງພາຍໃຕ້ລັດຖະບານທ່ານໂອບາມາ ແມ່ນເປັນຜູ້ທີ່ທ່ານໄບເດັນ ເລືອກເອົາເຊັ່ນກັນ ທ່ານທິມໂມຕີ ເຮໂກລ ອາຈານສອນລັດຖະສາດ ທີ່ມະຫາວິທະຍາໄລ ລັດໄອໂອວາ ກ່າວວ່າ “ໃນລະດັບໃດນຶ່ງ ມັນກໍຈະເປັນທ່ານໄບເດັນ ທີ່ຢາກຈະກັບຄືນໄປຫາສິ່ງທີ່ທ່ານເຊື່ອວ່າ ຈະເປັນນະໂຍບາຍທີ່ປະສົບຜົນສຳເລັດທັງຫຼາຍຂອງລັດຖະບານທ່ານໂອບາມາ ” ທ່ານເຮໂກລ ກ່າວຕື່ມວ່າ ມັນຈະບໍ່ເປັນເລື້ອງງ່າຍ ຫຼື ເໝາະສົມ ສຳລັບລັດຖະບານທ່ານໄບເດັນ ທີ່ຈະຍົກເລີກນະໂຍບາຍບາງຢ່າງ ທີ່ໄດ້ຖືກອະນຸມັດພາຍໃຕ້ປະທານາທິບໍດີ ດໍໂນລ ທຣຳ ທ່ານເຮໂກລ ເວົ້າວ່າ “ພວກເຂົາເຈົ້າຕ້ອງປະສົມປະສານອັນເກົ່າກັບອັນໃໝ່ ແລະຂໍ້ຕົກລົງກັບຄວາມເປັນຈິງໃນມື້ນີ້ ” ຄວາມເປັນຈິງ ທີ່ຊາວກະສິກອນຫຼາຍຄົນຜູ້ທີ່ອາດບໍ່ໄດ້ປ່ອນບັດໃຫ້ແກ່ທ່ານໄບເດັນນັ້ນ ແມ່ນຍອມຮັບກັບສິ່ງທີ່ໄດ້ເກີດຂຶ້ນ ທ່ານດັງແກນ ກ່າວວ່າ “ຂ້າພະເຈົ້າຫວັງວ່າ ລັດຖະບານຊຸດນີ້ ຄືກັບລັດຖະ ບານຊຸດອື່ນໃດ ຄວນເບິ່ງແຍງຊາວອາເມຣິກັນຢູ່ເຂດຊົນນະບົດ ຄວນເບິ່ງຂໍ້ຕົກລົງດ້ານການຄ້າຫຼາຍຂຶ້ນ ສິ່ງທັງຫຼາຍເຫຼົ່ານີ້ ຂ້າພະເຈົ້າຫວັງວ່າ ພວກເຮົາຈະໄດ້ມາ ມັນພຽງໄວເກີນໄປທີ່ຈະຮູ້ໄດ້ ແຕ່ຂ້າພະເຈົ້າ ກໍຈະຫວັງສຳລັບສິ່ງທີ່ ດີສຸດ ” (Brian Duncan, Illinois Farmer and Vice President, Illinois Farm Bureau) (Scott Halpin, Illinois Farmer) (Brian Duncan, Vice President, Illinois Farm Bureau) (Fred Greider, Illinois Farmer) (Fred Greider, Illinois Farmer) (Brian Duncan, Illinois Farmer)